দাগি অযোগ্য শিক্ষকের তালিকায় নাম তৃণমূল কাউন্সিলর মেয়ের

চন্দ্রকোনা: এসএসসি’র (SSC) দাগি অযোগ্য শিক্ষকের তালিকায় নাম রয়েছে চন্দ্রকোনার (Chandrakona) রামজীবনপুর পুরসভার (Ramjibanpur Municipality) তৃণমূল কাউন্সিলর ও শহর তৃণমূল কংগ্রেসের সভাপতির মেয়ের নাম। ঘটনা জানাজানি হতেই শাসকদলের বিরুদ্ধে সরব বিজেপি।তালিকা প্রকাশের পরই প্রকাশ্যে আসতে দেখা যায়নি তৃণমূল কাউন্সিলর ও তার মেয়ে উভয়ই সংবাদমাধ্যমকে এড়িয়ে চলছেন।

এসএসসির অযোগ্য শিক্ষক শিক্ষিকার তালিকায় নাম রয়েছে রামজীবনপুর পুরসভার ১১ নম্বর ওয়ার্ডের তৃণমূল কাউন্সিলর ও রামজীবনপুর শহর তৃণমূল কংগ্রেসের সভাপতি সুজিত পাঁজার মেয়ে প্রিয়াঙ্কা পাঁজার। যদিও ওই কাউন্সিলর ও তার মেয়ে রামজীবনপুর পৌরসভার ৮ নম্বর ওয়ার্ড আমদান এলাকার স্থায়ী বাসিন্দা। সুপ্রিম কোর্টের নির্দেশের পর দাগি বা অযোগ্য শিক্ষক শিক্ষিকাদের তালিকা প্রকাশ করেছে এসএসসি। আর এসএসসির প্রকাশ করা সেই তালিকায় তৃণমূল কাউন্সিলরের মেয়ের নাম।তালিকা প্রকাশ্যে আসতেই রামজীবনপুর পৌর এলাকা জুড়ে শুরু হয়েছে রাজনৈতিক তরজা। সুজিত পাঁজা রামজীবপুর পৌরসভার বেশ কয়েকবার ভাইস চেয়ারম্যান পদেও ছিলেন।এমনই দাপুটে তৃণমুল নেতার মেয়ের নাম এসএসসির দাগি তলিকায় থাকায় অস্বস্তিতে শাসকদল।যদিও এনিয়ে দলের পক্ষ থেকে কেউ মুখ খুলতে চাননি।

আরও পড়ুন: বিজেপির মুখেও ‘আমাদের পাড়া আমাদের সমাধান’ প্রকল্পের প্রশংসা!

এসএসসির দাগি তালিকার ১০৭১ সিরিয়াল নম্বরে,৪২২২১৬১০০০০২১১ রোল নম্বরের প্রিয়াঙ্কা পাঁজার নাম রয়েছে। হুগলি জেলার গোঘাট দু নম্বর ব্লকের তারাহাট সারদাময়ী হাইস্কুলে শিক্ষকতা করতেন রামজীবনপুর পুরসভার ১১ নম্বর ওয়ার্ডের তৃণমূল কাউন্সিলর সুজিত পাঁজার মেয়ে প্রিয়াঙ্কা পাঁজা বলে জানা গিয়েছে স্থানীয় সূত্রে। এসএসসির দাগি শিক্ষক শিক্ষিকার তালিকা প্রকাশ হতেই একপ্রকার গা ঢাকা দিয়েছেন তৃণমুল কাউন্সিলর সুজিত পাঁজা ও তার মেয়ে।এনিয়ে সুজিত পাঁজার দেখা তো মিলেনি ফোন করলে বাইরে কাজে আছি বলে এড়িয়ে যাচ্ছেন। পরে ফোনে তিনি জানান তার মেয়ে পরীক্ষা দিয়ে চাকরি পেয়েছিলো, তার মেয়ে যোগ্য বলে দাবি করেন সুমিত, আমরা আইনের দ্বারস্থ হচ্ছি।

অন্য খবর দেখুন